kardosdrur/scandi-wiki huggingface dataset:
Nordsjælland

Nordsjælland er den almindelige betegnelse for det nordøstlige Sjælland. Hvorimod Nordvestsjælland og København normalt ikke betragtes som en del af Nordsjælland.

Danmarks Statistik opererer med et Nordsjælland, der består af følgende kommuner:

 Allerød Kommune
 Egedal Kommune
 Fredensborg Kommune
 Frederikssund Kommune
 Furesø Kommune
 Gribskov Kommune
 Halsnæs Kommune
 Helsingør Kommune
 Hillerød Kommune
 Hørsholm Kommune
 Rudersdal Kommune

Indtil 1. januar 2007 var dette Nordsjælland administrativt delt mellem Frederiksborg Amt og tilstødende kommuner (Ledøje-Smørum, Værløse og Søllerød) i Københavns Amt. De nuværende Egedal, Furesø og Rudersdal kommuner indeholder områder fra både Frederiksborg Amt og Københavns Amt. Resten af Nordsjælland inklusive den nordlige del af Hornsherred hørte til Frederiksborg Amt.

Afgrænsningen af Nordsjælland mod syd og vest er ikke klart defineret. Krak.dk inkluderer ikke de tidligere kommuner Skibby, Jægerspris og Ledøje-Smørum. En tredje mulig afgrænsning mod syd er en linje fra Roskilde til Hellerup. Mod vest kan grænsen være enten Roskilde Fjord eller Isefjorden (og Hornsherred kan så regnes med).

De største byer i Nordsjælland er Helsingør, Hørsholm, Hillerød, Ølstykke,Stenløse, Birkerød og Farum, opstillet efter størrelse .

Nordsjællands kyststrækning er angiveligt et særligt tiltrækkende område for turister på grund af mulighederne for naturoplevelser, med strande og skove, som strækker sig fra Hundested til Helsingør. Mellem Hornbæk og Ålsgårde ligger flere bunkere fra besættelsen, mens en række andre bunkere på nordkysten er blevet fjernet.

Se også 
 Region Hovedstaden

Referencer

Eksterne henvisninger 

 Portal for Nordsjælland
 Turisme i Nordsjælland

Sjællands geografi
Aleksandr Vasiljevitj Samsonov

Aleksandr Vasiljevitj Samsonov () (født 2. november 1859, død 29. eller 30. august 1914) var en russisk general af kavaleriet og chef for 2. arme ved starten af 1. verdenskrig.

Biografi
I en alder af 18 år gik han ind i den kejserlige russiske hær og deltog i den russisk-tyrkiske krig i 1877-78. Efter krigen kom han på Nikolajevskij militærakademiet i Sankt Petersborg. Under Bokseroprøret 1900 og den Russisk-japanske krig 1904-05 var han chef for en kavaleridivision. Efter slaget ved Mukden i 1905 beskyldte han general Paul von Rennenkampf for at have svigtet ham og udsat hans enhed for en stor risiko, og det kom til åben strid mellem de to.

Efter den russisk-japanske krig blev Samsonov først stabschef ved Warszawa militærdistrikt. I 1909 blev han sendt til Turkestan, hvor han hovedsageligt var beskæftiget med administrative opgaver.

I forbindelse med den russiske mobilisering forud for 1. verdenskrig blev han udnævnt til chef for 2. russiske arme, også kaldet Narew-armeen, der samledes nord for Warszawa. Armeen bestod af fem armekorps, tre kavaleridivisioner, en skyttebrigade og fire reservedivisioner. Med denne arme angreb Samsonov fra den 17. august mod nord ind i Østpreussen. Den 22. august fik armeen kontakt med det XX tyske armekorps under general von Scholtz.

Pga. den overvældende russiske overmagt havde Samsonov god fremgang i de første dage; men den 26.-27. august iværksatte tyskerne en modoffensiv, og ved Tannenberg blev hovedparten af Samsonovs 2. arme omringet og nedkæmpet.

Om natten mellem den 29. og 30. august, da det var klart, at slaget var tabt, gik Samsonov mod syd med en lille gruppe af hjælpere og stabsofficerer. Heriblandt var armeens operationsofficer oberst Vjalov og efterretningsofficeren oberst Lebedev. På et tidspunkt opdagede de andre, at Samsonov var væk, og kort efter hørte de skud; men de var uenige, om de hørte et eller flere skud.

I december 1914 fik Samsonovs hustru den tyske kejsers tilladelse til at komme til Tyskland for at lede efter sin forsvundne mand. Efter flere måneders søgen i diverse fangelejre og i det sydlige Østpreussen fandt hun hos en skovarbejder i landsbyen Klein-Piwnitz en medaljon, som hun mente havde tilhørt hendes mand. Skovarbejderen ledte hende til en grav i skoven, og i oktober 1915 blev liget overført til Rusland.

Referencer

Eksterne henvisninger 

Russere i 1. verdenskrig
Unilever

Unilever er en industrikoncern, som dannedes i 1929, da den hollandske margarineproducent Margarine Unie og den britiske sæbefabrik Lever Brothers gik sammen. I dag er Unilever en af verdens største producenter af dagligvarer, især fødevarer, vaskemidler og hygiejneartikler, og den beskæftiger fra hovedsæderne i Rotterdam og London mere end 174.000 medarbejdere fordelt på 100 lande.

I Danmark er Unilever bl.a. kendt for sin deltagelse i margarinekrigen i 1970'erne og 1980'erne, som selskabet gik ud af som sejrherre. Selskabet overtog Solofabrikken og Korsør Margarinefabrik i 1930'erne, varemærker og aktiviteter fra Otto Mønsted A/S i 1970'erne og Margarinefabrikken Alfa i 1991.

Varemærker 
Unilever har ca. 400 varemærker. Nogle mærker benyttes globalt eller regionalt og en række mærker benyttes lokalt.

Fødevarer 
Ades, Becel, Bertolli, Best Foods, Birds Eye, Blue Band, Boursin cheese, Brooke Bond, Calvé, Colman's, Findus, Hellmann's, Iglo, Imperial, Knorr, Lawry's and Adolph's, Lipton, Lätta, Marmite, Milda, O'hoj, PG Tips, Pot Noodle, Ragu, Skippy, Slotts, Slim Fast, Unox

Is 
Unilever driver et antal isfirmaer i forskellige lande. Isfirmaerne har et fælles hjerteformet logo og har med få undtagelser samme vareudbud, deriblandt Magnum og Carte D’Or. Unilevers konsumis-division i Danmark hedder Frisko. Udenfor Danmark sælges konsumis under følgende navne:

 Algida (Tyrkiet, Grækenland, Italien, Polen, Letland, Ungarn)
 Bresler (Chile)
 Eskimo (Tjekkiet, Østrig)
 Frigo (Spanien)
 GB Glace (Sverige)
 Good Humor (USA)
 HB (Irland)
 Hertog Ola (Nederland)
 Hollanda (Mexico)
 Kibon (Brasilien)
 Langnese (Tyskland)
 Lusso (Schweiz)
 Miko (Frankrig)
 Ola (Belgien, Portugal, Sydafrika)
 Selecta (Filippinerne)
 Streets (Australien)
 Tio Rico (Venezuela)
 Wall's (Storbritannien, dele af Asien)

Desuden markedsføres Ben & Jerry's i mange lande som et selvstændigt mærke.

Husholdnings- og hygiejneprodukter 
Axe, Cif, Comfort, Dove, Hindustan Lever Limited, Impulse, Neutral, Omo, Rexona, Lux, Pepsodent, Persil, Pond's Creams, Rinso, Signal, Suave, Sunsilk, Surf, Valentino perfumes, Vaseline, Via.

Eksempler på nogle af Unilevers mærker

Referencer

Eksterne henvisninger 

  

Etableret i 1929
Kongelige hofleverandører
Fødevarevirksomheder fra Storbritannien
 
Mejerier
Konfekturevirksomheder
Frisko

Frisko (Frisko / Unilever) er en dansk konsumis producent i Unilever koncernen.

Historie 
Frisko Flødeis bliver grundlagt i 1946 af fabrikant Carlo Fagerlund. I 1959 sammenlægges Frisko Flødeis med Kildegaard Fløde-is som Frisko Kildegaard, samtidig åbnes en ny isfabrik i Herlev med en kapacitet på 2.200 liter is i timen.

Det multinationale selskab Unilever opkøber Frisko Kildegaard i 1960 og virksomheden omdøbes til Frisko. De følgende år foretages en lang række opkøb af danske konsumis fabrikanter, begyndende med Kaddara Is i 1961 og Kronborg Is i 1962. I 1968 tager Frisko et nyt produktionsanlæg i Skovlunde i brug med en kapacitet på 6.000 liter i timen. 1971 bliver varemærket Sol Is opkøbt af Frisko og sol-logoet inkluderet i navnet (Frisko Sol Is). Året efter, i 1972, bliver isfabrikken i Skovlunde, og Sol Is' fabrikken i Tureby lukket, og produktion samlet på en ny fabrik i Århus. I 1979 opkøbes tillige Trifolium Is (mejeriet Trifolium på Frederiksberg lukkes). Næstved Is bliver inkluderet ved opkøb i 1988.

I 1992 fusionerer virksomhederne Alfa Solo A/S og Lipton Food A/S sammen med Frisko og bliver til Van den Berg foods A/S. I 1997 bliver fabrikken i Århus lukket og hele isproduktionen overgår til søsterselskaber (i udlandet), kapaciteten er nu 75.000 liter is i timen. I 2010 overtages Diplom Is inklusive mærkerne Valhalla, Dream Yoghurtis og Bella Italia.

Ikoniske Frisko is 

 Champagnebrus fra 1950'erne, grøn limonadeis med chokoladetop
 Københavnerstang fra 1960'erne, vanilieis med gult limonadeovertræk
 Filuris fra 1972, gul sodavandsis med rød top
 Kung-Fu is fra 1975, hvid sodavandis med lakridstop og salmiakovertræk. Karateisen fra blev taget af sortimentet i 1998, men vendte tilbage i 1999 efter omfattende protester
 Magnum, fra 1989 blev en dansk is-success, der sælges over hele verden

Eksterne henvisninger og noter 
 Friskos hjemmeside 

Isproducenter i Danmark
Etableret i 1946
København
Mejerier i Danmark
Unilever
Ismærker
6-dagesløbet

6-dagesløbet er en dansk spillefilm fra 1958 instrueret af Jørgen Roos efter manuskript af Tørk Haxthausen og Erik Balling.

Handling 
Halvdokumentarisk drama omkring de i 1950'erne populære seksdagesløb i Forum i København. Man følger cykelrytternes indbyrdes konkurrence såvel som deres ægteskabskriser. Tillige møder man en række yderst forskellige typer blandt publikum.

Medvirkende 
Blandt de medvirkende kan nævnes:

 Poul Reichhardt
 Lily Broberg
 Jørgen Reenberg
 Preben Kaas
 Vivi Bak
 Ole Larsen
 Bent Christensen
 Paul Hagen
 Henny Lindorff
 Valsø Holm
 Kjeld Petersen
 Ulrik Neumann
 Kai Holm
 Jørn Jeppesen
 Mogens Brandt
 Ejner Federspiel
 Ellen Margrethe Stein
 Judy Gringer
 Mimi Heinrich
 Jørgen Buckhøj

Referencer

Eksterne Henvisninger 

Spillefilm fra Danmark
Danske film fra 1958
Film instrueret af Jørgen Roos
Pigen i søgelyset

Pigen i søgelyset er en dansk film fra 1959.
Manuskript Johannes Allen.
Instruktion Bent Christensen.
Blandt de medvirkende kan nævnes:

Vivi Bak
Preben Neergaard
Lily Broberg
Buster Larsen
Else Marie Hansen
Osvald Helmuth
Elga Olga Svendsen
Kjeld Petersen
Lone Hertz
Klaus Pagh
Agnes Rehni
Grethe Mogensen
Henry Nielsen
Knud Hallest
Torkil Lauritzen
Gunnar Strømvad
Hannah Bjarnhof
Inge Ketti
Bjørn Puggaard-Müller

Eksterne henvisninger 
 

Spillefilm fra Danmark
Danske film fra 1959
Swe-Danes

Swe-Danes var navnet på en meget populær og international entertainer-trio, der eksisterede fra 1959-1961 og bestod af danskerne Svend Asmussen (violin) og Ulrik Neumann (guitar) samt den svenske sangerinde Alice Babs.
Denne skandinaviske gruppe udgav i 1960 på Warner Bros deres første amerikanske LP med titlen Scandinavian Shuffle. Dette album blev indspillet mens de samtidig optrådte i Hollywood, på den verdensberømte Cocoanut Grove på Hotel Ambassador. Swe-Danes vendte ved flere lejligheder tilbage til USA og optrådte udover TV shows også på prominente steder som Waldorf-Astoria på Manhattan, Chez Paree i Chicago og ikke mindst Cocoanut Grove i Hollywood.

Diskografi

Singler 
 "Georgia Camp Meetin", 1960
 "At A Georgia Camp Meeting", 1960
 "Scandinavian Shuffle", 1960
 "When Your Time Comes To Go" / "Side By Side"

LP'er 
Scandinavian Shuffle (1960)
 "Scandinavian Shuffle"
 "Hot Toddy"
 "You're Driving Me Crazy"
 "Swe-Danes Symphony"
 "After You've Gone"
 "Georgia Camp Meeting"
 "Swe-Danes Shuffle"
 "The Wobbly Walk"
 "No,Not Yet"
 "Paul's Chicken"
 "MuskratRamble"
 "Goofus"

Referencer

Eksterne henvisninger 
 

Musikgrupper fra Danmark
Musikgrupper fra Sverige
Musikgrupper fra 1959
Tovtrækning under sommer-OL 1900

Ved Sommer-OL 1900 vandt et dansk/svensk hold tovtrækningskonkurrencen.

Tovtrækning 

Sommer-OL 1900
Tovtrækning

Tovtrækning er en konkurrence, hvor to hold trækker i hver sin ende af et reb. Som regel har hvert hold et mærke, som rebets midte skal trækkes hen til.

Tovtrækning var en olympisk sportsgren ved legene 1900-1920. I 1900 vandt et dansk/svensk hold konkurrencen.

Reglerne i tovtrækning er nærmere defineret på TWIF's hjemmeside. Dette er den internationale tovtrækningsorganisation som afholder de store mesterskaber, herunder Europæiske Mesterskaber og Vedensmesterskaberne. Danmark har ingen union og deltager derfor ikke disse mesterskaber. 

Atletikdiscipliner
Spil og lege
Mystiker

En mystiker er en person, der søger enhed med det guddommelige, det kan f.eks være gennem meditation, kontemplation og bøn.

Etymologi 
Mystik kommer af det græske μυστικός, mystikos "indviet" – et begreb der stammer fra de eleusinske mysterier i det antikke Grækenland, men er i dag knyttet til den religiøse praksis mystik.

Se også 
 Esoterik
 Okkultisme
 Spiritualitet

Esoterik
 

sv:Mystiker
My name is Petersen

My name is Petersen er en dansk film fra 1947, instrueret af Christen Jul efter manuskript af Johannes Allen.

Medvirkende
Poul Reichhardt
Gunnar Lauring
Helle Virkner
Asbjørn Andersen
Valdemar Skjerning
Charles Tharnæs
Einar Juhl
Per Buckhøj

Handling 
Et tog ruller gennem det udbombede og ødelagte Tyskland på vej til Danmark Sidder en flok amerikanske soldater, som skal på orlov i København. En af dem Løjtnant John Petersen og hans uadskillelige ven Bill. De taler om hvor dejligt det er at komme til Danmark, og rigtigt at hvile ud, John er af dansk afstamning, og han fortæller Bill om sin fødeby København. Ved ankomsten til København opsøger de Johns onkel, Dr. Jens Petersen. Han er lektor ved universitetet. Her dumper de ned i et muntret selskab som onklen holder. Han udtrykker sin store glæde over det overraskende gensyn med sin nevø, som han ikke har set i mange år. Jens Petersens datter Aase (Helle Virkner) er ikke helt så glad for besøget, hendes sympatier går ikke just i retning af Amerika.

Referencer

Eksterne henvisninger 
 

Spillefilm fra Danmark
Danske film fra 1947
Alt dette og Island med

Alt dette og Island med er en dansk (nordisk samproduktion) film fra 1951.
Manuskript Arvid Müller, Victor Borge og Carl Erik Soya (Danmark).
Instruktion Johan Jacobsen (Danmark).
Blandt de danske medvirkende kan nævnes:

Poul Reichhardt
Asbjørn Andersen
Karl Gustav Ahlefeldt
Kjeld Petersen
Tavs Neiiendam
Søren Weiss
Kjeld Jacobsen
Louis Miehe-Renard

Eksterne henvisninger 
 

Dramafilm fra Danmark
Danske film fra 1951
Der kom en dag

Der kom en dag er en dansk film fra 1955. Filmen er  baseret på romanen af samme navn af modstandsmanden  Flemming B. Muus
Manuskript Flemming B. Muus og John Olsen.
Instruktion Sven Methling jun.
Blandt de medvirkende kan nævnes:

John Wittig
Astrid Villaume
Kjeld Jacobsen
Louis Miehe-Renard
Kate Mundt
Jakob Nielsen
Poul Müller
Svend Methling
Gabriel Axel
Inger Lassen
Ole Wisborg
Hans Egede Budtz
Lilli Holmer
Bent Christensen

Eksterne henvisninger 
 

Danske film fra 1955
Bodilprisen for bedste danske film
Film instrueret af Sven Methling
Film om 2. verdenskrig fra Danmark
Peter Madsen

Peter eller Peder Madsen er navnet på en af flere personer:

 Peder Madsen (1831-1876) – en dansk indremissionær
 Peder Madsen (1833-1907) (1833-1907) – dansk husmand og politisk agitator
 Peder Madsen (biskop) (1843-1911) – en dansk teolog og biskop over Sjællands Stift
 Peder Madsen (politiker) (1851-1941) – en dansk politiker, medlem af Folketinget (Niels Peder Madsen)
 Peter Madsen (politiker) (født 1957) – medlem af Folketinget
 Peter Madsen (litteraturvidenskabsmand) (født 1944) – professor i litteraturvidenskab ved Københavns Universitet
 Peter Madsen (tegner) (født 1958) – en dansk tegneserietegner
 Peter Lund Madsen (født 1960) – dansk læge og hjerneforsker
 Peter Madsen (opfinder) (født 1971) – en dansk morddømt ubådkonstruktør, raketbygger samt medstifter af Copenhagen Suborbitals
 Peter Madsen (fodboldspiller) (født 1978) – en dansk fodboldspiller

Se også
 Peder Madsens Gang
Fredløs (planteslægt)

Fredløs (Lysimachia) er en planteslægt, som findes udbredt i Europa, Nordafrika, Asien og Nordamerika. Det er stauder med modsatte eller kransstillede blade. Blomsterne er gule eller hvide og mangler nektar. Frugten er en 5-rummet kapsel. Her omtales kun de arter, som er vildtvoksende i Danmark, eller som dyrkes her.

 Hvid fredløs (Lysimachia clethroides)
 Pengebladet fredløs (Lysimachia nummularia)
 Prikbladet fredløs (Lysimachia punctata)
 Duskfredløs (Lysimachia thyrsiflora)
 Almindelig fredløs (Lysimachia vulgaris)
 Knudearve (Lysimachia minima) 

Kodriver-familien
Aage Kakke

Aage Kakke (også stavet Kagge eller Kaki), død 1296, var blandt de 9 mænd, der på Danehoffet i Nyborg 1287 blev udpeget som Erik 5. Klippings banemænd; Kakke nævnes sidst i rækken og var ikke ridder. 

Ligesom de øvrige fredløse søgte han tilflugt i Norge; men da det efter forliget 1295 blev tilladt for kongemorderne at vende tilbage, kom også Kakke til Danmark. Her blev han imidlertid overfaldet og dræbt af bymændene i Viborg, der også fangede hans bror Henrik Adsersen.

Danskere i 1200-tallet
Tjek fødselsår
Ulrik Neumann

Hans-Ulrik Neumann, kendt som Ulrik Neumann, (født 23. oktober 1918 i København, død 28. juni 1994 i Malmø) var en dansk guitarist, sanger og komponist. Han var søn af kapelmester Holger Prehn og skuespillerinden Astrid Neumann.

Han begyndte at optræde sammen med sin storesøster Gerda Neumann i 1933. De fik succes, bl.a. med sangen "Den lille lysegrønne sang" i Apollorevyen 1940.

Fra 1935 var han professionel sammen med Svend Asmussen; med denne og den svenske sangerinde Alice Babs dannede han trioen Swe-Danes i 1959. Trioen opløstes i 1961.

Filmografi 
 Dirch passer hund (1952)

Eksterne henvisninger 
 

 
 
 

Personer fra København
Guitarister fra Danmark
Komponister fra Danmark
Sangere fra Danmark
Hagia Sophia

Hagia Sophia eller Agia Sophia (græsk: Άγια Σοφία betyder Den Hellige Visdom, tyrkisk: Ayasofya) er det største byzantinske monument i det Byzantinske Riges hovedstad Konstantinopel (nu Istanbul i Tyrkiet). 

Der, hvor bygningen ligger, har der ligget bygninger af samme navn. Efter en brand opførtes den nuværende bygning 532 – 537. Den blev tegnet af arkitekterne Anthemios af Tralles og Isidor af Milet, og hele den rumlige udformning leder frem til den næsten svævende midterkuppel. Kuplen har en diameter på 31 meter og er 56 meter høj. 

Bygningen er blevet skadet flere gange ved jordskælv. Kuplen styrtede sammen ved jordskælvet i 558, og der var mindre nedstyrtninger i 989 og 1346.
Alle indvendige overflader er beklædt med marmor vekslende med gyldne mosaikker forestillende enten helgen- eller kejserbilleder eller tapetlignende geometriske mønstre.
 
Hagia Sophia var hovedkirken i det Byzantinske Rige. Kirkelige handlinger blev foretaget af Konstantinopels ortodokse patriark, hvis residens lå i en (nu nedrevet) tilstødende bygning. Kirken var også hjemsted for ceremonierne i forbindelse med indsættelse af byzantinske kejsere. 

Under det 4. korstog blev Konstantinopel erobret af en frankisk/katolsk hær, og byen blev hovedstad i det Latinske Kejserrige (1204-1261). Bygningen var romersk-katolsk domkirke. Efter grækernes generobring af byen i 1261 blev den igen ortodoks kirke. Efter tyrkernes erobring i 1453 omdannede sultanen den til moske, og bygningen blev delvist ombygget i de følgende århundreder med tilføjelsen af fire minareter og en minbar. Mosaikker med kristne motiver blev efterhånden malet over, men vesteuropæiske rejsende nævner eksempler på kristne billeder i bygningen i mere end 150 år efter den tyrkiske erobring. 

En del af mosaikkerne blev genfundet og beskrevet af Gaspare og Giuseppe Fossati, to schweiziske arkitekter der renoverede bygningen 1847-49. Deres arbejde omfattede ikke en egentlig konservering af mosaikkerne, og som en del af deres arbejde blev billederne overmalet igen. En stor del af den oprindelige udsmykning var allerede gået til grunde, og et større antal mosaikker blev ødelagt af et jordskælv i 1894. I 1934 blev bygningen omdannet til et sekulært museum. 

Efter bygningens omdannelse til museum blev de overlevende billedmosaikker konserveret og med enkelte undtagelser afdækket af et hold amerikanske konservatorer. Det arbejde fandt sted gennem den sidste halvdel af 1930'erne.

I juli 2020 blev Hagia Sophia igen omdannet til moske.

Eksterne henvisninger 

 Officiel Hjemmeside
 www.greatbuildings.com/buildings/Hagia_Sophia.html
 www.focusmm.com/civilization/hagia/welcome.htm 
 Billeder fra Hagia Sophia

Litteratur 
 Mainstone, R. J. Hagia Sophia, Architecture, Structure and Liturgy of Justinian's great Church, New York 1988
 Mango, Cyril:  The Mosaics of St. Sophia at Istanbul, Washington D.C. 1962

Reference 

Domkirker
Bygninger, konstruktioner og anlæg i Tyrkiet
Istanbul
Nordby

Nordby kan henvise til flere stednavne i Danmark:
 Nordby (Fanø) – en bebyggelse i Nordby Sogn, Fanø Kommune
 Nordby (Kærum Sogn) – en bebyggelse og et ejerlav i Kærum Sogn, Assens Kommune
 Nordby (Samsø) – en bebyggelse og et ejerlav i Nordby Sogn på Samsø
 Nordby (Sejerø Sogn) – en bebyggelse i Sejerø Sogn, Kalundborg Kommune
 Nordby (Viby Sogn) – en bebyggelse i Viby Sogn, Aarhus Kommune
Nordby (Samsø)

Nordby er navnet på Samsøs nordligste landsby med , beliggende i Nordby Sogn. Landsbyen ligger i Samsø Kommune og hører til Region Midtjylland.
Mange af Nordbys bindingsværkshuse er velbevarede, og nær centrum findes et gammelt gadekær mellem stræderne Smediegyde og Vibestræde. I nærheden af gadekæret befinder klokketårnet (1857) sig på stedet, hvor gårdmændene samlede sig til bystævne. I nutiden ringes solen stadig op og ned fra tårnet, da kirken ligger uden for hørevidde. Over for klokketårnet ses byens gamle majstang. Overfor ligger bygningen med postbutik, bibliotek og sogneudstilling. Vest for Nordby finder man desuden Samsø Labyrinten, Danmarks største labyrint.

Nordby Bakker er et ca. 6 kilometer lang randmorænelandskab vest for Nordby. Kystlinien består af en ca. 6 kilometer lang, strækning med klinter, der op til 20-25 meter høje, fra Issehoved i nord til Asmindør Hage i syd. Klinterne er gennemskåret af en række dale, der på Samsø kaldes ”skår”, den mest markante er den ca. 3 kilometer Langdal. Midt i området ligger det 64 meter høje Ballebjerg, der er Samsøs højeste punkt; Her er et udsigtstårn, hvorfra der i klart vejr er udsigt til Mols, Hjelm, øerne øst for Samsø, Røsnæs, Endelave, Tunø og hele Århusbugten.

Historie 
Nordby er en forte-landsby fra vikingetiden. Forten var det ubebyggede græsområde midt i landsbyen, hvor man tidligere samlede kreaturerne for natten. Efterhånden blev forten bebygget med gårde og huse. Gårdene blev senere omkranset af en ringvej, der afgrænsede byen.
I den tidligere middelalder lå landsbyerne Glistrup, Søby og Kongsbøl syd for byen. Nordby Kirke fra omkring 1250 blev bygget mellem Nordby og de tre andre landsbyer. Senere blev de tre landsbyer forladt. Beboerne flyttede til Nordby, grunden er sandsynligvis, at de bedre i urolige tider kunne forsvare sig mod angreb. Det er årsagen til kirkens ensomme beliggenhed næsten to kilometer syd for Nordby.

I 1700- og 1800-tallet havde byen omkring 50 gårde, 70 huse og en præstegård, alle opført i bindingsværk. Disse bygninger var samlet i en klynge omkring gadekæret og afgrænset fra de omkringliggende marker af ringvejene omkring byen.

Inden landbrugsreformerne i slutningen af 1700-tallet blev landsbyens marker dyrket i fællesskab, men den enkelte bonde havde sin egen marker omkring landsbyen. Ved udskiftningen fik landsbyens bønder deres egen fæstejord, som blev fordelt som lange, smalle stykker marker, der udgik fra Nordby – en såkaldt stjerneudskiftning. Samsøs bønder ejede selv deres huse og jord umiddelbart omkring gården, mens herregården Brattingsborg ejede landbrugsjorden. Udflytningen af Nordbys gårde foregik langsomt, og først i 1864 købte Nordbys bønder fæstejorden fra Brattingsborg, og den overvejende del af bønderne flyttede nu deres gårde ud til markerne. Udflytningerne fortsatte helt frem til 1930’erne. Det er sandsynligvis grunden til, at Nordby i nutiden har bevaret den gamle bygningskultur.

Galleri

Eksterne henvisninger og kilder 
 www.nordbysamso.dk
 Nordby på Samsø 
 Nordby Bakkers historie

Referencer 

Byer på Samsø
Byer og bydele med genforeningssten
558



Begivenheder 

 Kuplen på Hagia Sophia i Konstantinopel styrter sammen ved jordskælv

Født

Dødsfald 

58